… hé deved ar er mézeu, hag e yé de stouyein ar hé deuhlin doh treid er Bugul  divin Jésus. Azé ahoél, doh treid en autærieu, hi e gavé er gùir gonfortance a béhani en en dès dobér queih calon mab dén én é boénieu. Hi e ziscoé inou, dhé Mæstr adorabl marhue ar er Groéz, ol hé feuranté ha ghé misér; hi e reneuéé dehou er volanté vad é péhani é oé de zouguein attaù hé hroéz bamdé guet patianted; hi hum accusé dirac thou, guet en dareu én hé deulegad, a ol hé dibarfectionneu disterran memb; hi e bedé aveid hé mammèg fal ha didruhé doh-thi, e houyé attaù inourein ha de béhani é ré en  hanhue douss a vam perpet; hi e houlenné guet Doué, ne pas bout délivret ag hé drougueu, dré ma oé coutant a nehai, mæs un nerh nehué én hé foénieu, ha bamdé en hi devoé ean guet Doué, rac bamdé é tiblassé a inou crihueit, accouraget, hag hé halon carguet a joé dalhmat.